Foto: FAH



OD PONOĆI do 15 sati u Hrvatsku su ušle 2 322 izbjeglice, a u ovim trenucima u prihvatnom centru u Opatovcu nalazi se najmanje 5 tisuća izbjeglica. I dalje se očekuje priljev izbjeglica iz Srbije, a od početka ove krize na teritorij Hrvatske išlo je gotovo 200 tisuća izbjeglica, javlja MUP.



Danas je u jednom trenutku su u kampu bile smještene 5 132 izbjeglice, a taj je broj dvostruko veći od broja izbjeglica koje su proteklih tjedana prolazile kroz kamp u Opatovcu.



Danas je na hrvatsko-srpskoj granici čep. 40-ak autobusa s izbjeglicama čekalo je ulaz u Hrvatsku.

>Slovenija ne može primiti sve izbjeglice koje stižu preko Hrvatske; Čep na granici sa Srbijom



Iz Čakovca je oko 18 sati prema Sloveniji krenuo vlak s 1 800 izbjeglica, a u Sloveniju bi trebao stići oko ponoći.



Hrvatska policija je u jednom trenutku u polju kukuruza stopirala skupinu izbjeglica, što je dodatno podiglo tenzije. Volonteri na terenu tvrde su zalihe namirnica i ostalih potrebnih stvari presušile.

> Associated Press: Hrvatska policija stopirala izbjeglice u kukuruzu, tisuće na granici na rubu snaga

Situacija je dosta napeta, izbjeglice su frustrirane, a policajci umorni i potkapacitirani, piše BBC.



"Satima ovdje čekamo autobus. Hladno nam je, nosimo puno majica. Djeci je također hladno, a nemamo ni hrane", rekao je Muhammad Samin iz Afganistana za AP.



Tisuće izbjeglica čekaju ispred registracijskog centra, nadajući se da će što prije krenuti prema Sloveniji, a onda dalje prema zapadu i sjeveru Europe.



Ti su ljudi dosad proveli tjedne pješačivši kroz Tursku, Grčku, Makedoniju i Srbiju.



Prolazak izbjeglica do zapadne Europe, koja je većini njih krajnji cilj, usporen je zato što je izbjeglički val preusmjeren s Mađarske na Sloveniju. Vremenski se uvjeti pogoršavaju. Humanitarne organizacije zabrinute su zbog potencijalnog zastoja i čijenice da bi zbog njega izbjeglice mogle ostati na milost i nemilost hladnoći, vjetru i kiši.

Tekst se nastavlja ispod oglasa

Slovenci otkazali prihvat izbjeglica

Slovenija je otkazala prihvat 300 izbjeglica koji su u trebali popodne ući iz Hrvatske preko graničnog prijelaza Bregana/Obrežje te time zaključila s današnjim primanjem migranata, objavila je slovenska policija.



Tijekom današnjeg dana u Sloveniju je ušlo ukupno 2100 migranata. Trenutno ih više od 2300 čeka na odlazak u Austriju u prihvatnim centrima Šentilj i Gornja Radgona, uz samo granicu.

Državni tajnik u slovenskom ministarstvu unutarnjih poslova Boštjan Šefic izjavio je popodne na konferenciji za novinare da Slovenija za sada neće primiti migrante iz vlaka koji bi trebao stići u noći iz Opatovca, objasnivši to podatkom da Austrija prima manje izbjeglica koji prolaze kroz Sloveniju od broja koji Hrvatska šalje na slovenske granične prijelaze.



Nekoordinacija susjednih država mogla bi dovesti do velike količine izbjeglica koji bi duže vrijeme ostali u Sloveniji, što Sloveniji nije prihvatljivo, a Austrija prima samo 1500 ljudi dnevno, kazao je Šefic.

Dosadašnje dogovore u vezi prijelaza migranata s hrvatskim i austrijskim organima ocijenio je pozitivno, ali uz bojazan da bi moglo doći do većeg nekontroliranog prijelaza slovenske zelene granice ako se ne smanji priljev balkanskom rutom te ako države prije Slovenije na toj ruti ne poduzmu potrebne korake.